cyanic-selkie/wikianc huggingface dataset:
জোশ লিটল
ঘরোয়া এবং টি২০ ক্যারিয়ার
৩১ আগস্ট, লিটল দ্য হান্ড্রেড ৫/১৩ এর ইতিহাসে সেরা বোলিং পরিসংখ্যান অর্জন করে। প্রতিযোগিতার ইতিহাসে তিনি চতুর্থ ব্যক্তি যিনি ৫ উইকেট শিকার করেন এবং ম্যানচেস্টার অরিজিনালকে দিন শেষ শীর্ষ তিন এবং প্লে অফে নিশ্চিত করেছেন।
জর্দি আলবা
জর্দি আলবা রামোস (Jordi Alba,, ; জন্ম ২১ মার্চ ১৯৮৯) একজন স্পেনীয় পেশাদার ফুটবলার যিনি মেজর লিগ সকার ক্লাব ইন্টার মায়ামি এবং স্পেন জাতীয় দলের অধিনায়ক ও লেফট ব্যাক হিসেবে খেলেন।
২০১১ সালে স্পেন জাতীয় দলে আলবার অভিষেক হয়। ২০১২ সালে তিনি উয়েফা ইউরোপীয় চ্যাম্পিয়নশিপে স্পেনের হয়ে অংশগ্রহণ করেন।
ভালেনসিয়া
thumb|175px|left|[[ভালেনসিয়া ফুটবল ক্লাব|ভালেনসিয়ার হয়ে খেলছেন আলবা।]] ভালেনসিয়ায় ফেরার পর ২০০৯ সালের ১৩ সেপ্টেম্বর, লা লিগায় আলবার অভিষেক হয়। ভায়াদোলিদের বিপক্ষে ঐ খেলায় ভালেনসিয়া ৪–২ গোলে জয় লাভ করে। তিনি উয়েফা ইউরোপা লীগের গ্রুপ পর্বের টানা দুইটি খেলায় মাঠে নামেন। দুইটি খেলাই ১–১ গোলে ড্র হয়। ভালেনসিয়ার ডিফেন্ডারদের অতিরিক্ত ইনজুরির কারণে আলবা ২০০৯–১০ মৌসুমের অধিকাংশ সময় লেফট ব্যাক হিসেবে খেলেন। ২০১০ সালের ১১ এপ্রিল ভালেনসিয়ার হয়ে তিনি প্রথম গোল করেন, যদিও খেলায় রিয়াল জারাগোজা ২–৩ গোলে জয় লাভ করে।
২০১০–১১ মৌসুমে, ভালেনসিয়ার রক্ষণভাগ প্রায় একাই সামাল দেন আলবা। তিনি ২৬টি খেলায় মাঠে নামেন। ভালেনসিয়া তৃতীয় স্থানে থেকে মৌসুম শেষ করে এবং পরের মৌসুমে চ্যাম্পিয়নস লীগে খেলার যোগ্যতা অর্জন করে।
পরের মৌসুমে আলবা আরও বেশি রক্ষণাত্মক হয়ে পড়েন। মৌসুমে তিনি সব ধরনের প্রতিযোগিতায় মোট ৫০টি খেলায় মাঠে নামেন এবং ৩টি গোল করেন।
বার্সেলোনা
২০১২ সালের ২৮ জুন, আলবা বার্সেলোনার সাথে পাঁচ বছরের চুক্তি স্বাক্ষর করেন। তার স্থানান্তর ফি ছিল ১৪ মিলিয়ন ইউরো। ১৯ আগস্ট, রিয়াল সোসিয়েদাদের বিপক্ষে বার্সেলোনার হয়ে তার অভিষেক হয়। তিনি খেলার পুরো ৯০ মিনিট মাঠে ছিলেন এবং বার্সেলোনা ৫–১ গোলের বড় ব্যবধানে জয় লাভ করে।
২০১২ সালের ২০ অক্টোবর, আলবা বার্সেলোনার হয়ে প্রথম গোল করেন। খেলায় বার্সেলোনা ৫–৪ গোলের ব্যবধানে জয় লাভ করে। খেলার প্রথম এবং শেষ গোল করেন আলবা, অবশ্য শেষ গোলটি ছিল ওন গোল। পরের খেলায় চ্যাম্পিয়নস লীগের গ্রুপ পর্বে সেল্টিকের বিপক্ষে খেলার ৯৩তম মিনিটে জয়সূচক গোল করেন আলবা; বার্সেলোনা ২–১ গোলের ব্যবধানে জয় লাভ করে।
২০১৩ সালের ১২ মার্চ, আলবা বার্সেলোনার হয়ে তার পঞ্চম গোল করেন। চ্যাম্পিয়নস লীগের রাউন্ড অফ ১৬-এর ২য় লেগের খেলায় এসি মিলানের বিপক্ষে খেলার একদম শেষ মিনিটে তিনি এই গোল করেন। খেলায় বার্সেলোনা ৪–০ গোলের ব্যবধানে জয় লাভ করে।
আন্তর্জাতিক ক্যারিয়ার
thumb|210px|left|[[উয়েফা ইউরোপীয় চ্যাম্পিয়নশিপ|উয়েফা ইউরো ২০১২ এর ফাইনালে নিজের করা গোল উদ্‌যাপন করছেন আলবা।]]
২০০৮ সালের উয়েফা ইউরোপীয়ান অনূর্ধ্ব-১৯ ফুটবল চ্যাম্পিয়নশিপে স্পেন অনূর্ধ্ব-১৯ দলের হয়ে অংশগ্রহণ করেন আলবা। ২০০৯ সালে মেডিটের‍্যানিনান গেমসে স্পেনের হয়ে তিনি চারটি খেলায় মাঠে নামেন এবং স্পেন স্বর্ণপদক জয় করে।
২০১১ সালের ৩০ সেপ্টেম্বর, ২০১২ উয়েফা ইউরো-এর বাছাইপর্বের শেষ দুইটি খেলার জন্য আলবা স্পেনের সিনিয়র দলে প্রথম ডাক পান। খেলা দুইটি ছিল চেক রিপাবলিক এবং স্কটল্যান্ডের বিপক্ষে। ১১ অক্টোবর, স্কটল্যান্ডের বিপক্ষে খেলায় তার অভিষেক হয়। তারই সহায়তায় খেলার প্রথম গোলটি করেন ডেভিড সিলভা। আলবার এই দূর্দান্ত অভিষেক তাকে লা রোজাদের নিয়মিত লেফট ব্যাক জোয়ান ক্যাপদেবিলার যোগ্য উত্তরসূরি হিসেবে প্রমাণ করে।
মংছেন চীং মংছিন
মংছেন চীং মংছিন (১৬ জুলাই ১৯৬১ – ৭ সেপ্টেম্বর ২০১৯) একজন বাংলাদেশি সাংবাদিক, গবেষক ও সাহিত্যিক ছিলেন। গবেষণায় অবদানের জন্য তিনি ২০১৬ সালে একুশে পদক লাভ করেছিলেন।
জীবনী
মংছেন চীং মংছিন ১৯৬১ সালের ১৬ জুলাই কক্সবাজারের চালহাট্টায় এক রাখাইন পরিবারে জন্মগ্রহণ করেন। তিনি পার্বত্য চট্টগ্রামের মানুষদের  নিয়ে সাহিত্যচর্চা  গবেষণা কর্মে লিপ্ত ছিলেন তিনি। ১৯৮০ সালে তার রচিত প্রথম বই কক্সবাজার রাখাইন ছাত্রসমাজ প্রকাশিত হয়। তিনি বিশটিরও অধিক গ্রন্থ রচনা করেছেন। তিনি গিরিদর্পণ ও অরণ্যবার্তা নামের দুইটি স্থানীয় দৈনিকে নিয়মিত লেখালেখি করতেন।
মংছেন চীং মংছিন ১৯৮৪ সালে শিক্ষক ও লেখক শোভা রানী ত্রিপুরার সাথে বিবাহবন্ধনে আবদ্ধ হয়েছিলেন। শোভা রানী ত্রিপুরা ২০১৭ সালে রোকেয়া পদক লাভ করেছিলেন। তাদের সংসারে দুইটি কন্যা সন্তানের জন্ম হয়েছিল।
মংছেন চীং মংছিন গবেষণায় অবদানের জন্য ২০১৬ সালে একুশে পদক লাভ করেছিলেন।
মংছেন চীং মংছিন ২০১৯ সালের ৭ সেপ্টেম্বর ৫৮ বছর বয়সে মৃত্যুবরণ করেন।
জিগা সুসরণ হোরো
জিগা সুসরণ হোরো হলেন ঝাড়খণ্ডের একজন ভারতীয় রাজনীতিবিদ। তিনি ঝাড়খণ্ড রাজ্যের সিসাই ব্লক থেকে ঝাড়খণ্ড মুক্তি মোর্চা দলের সদস্য হিসাবে ২০১৯ বিধানসভার নির্বাচনে নির্বাচিত বিধায়ক।
ধুলিয়ান গঙ্গা রেলওয়ে স্টেশন
ধুলিয়ান গঙ্গা রেলওয়ে স্টেশন পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার ধুলিয়ান গঙ্গা স্টেশন রোডে অবস্থিত।
ইতিহাস
১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ২৪ টি ট্রেন ধুলিয়ান গঙ্গা রেলস্টেশনে থামে। ধুলিয়ান গঙ্গা এবং নিউ ফারাক্কা রেলওয়ে  স্টেশনের মধ্যে দূরত্ব প্রায় ১৫ কিমি।
পরিকাঠাম
স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। ধুলিয়ান গঙ্গা রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা রয়েছে।
বৈদ্যুতীকরণ
ধুলিয়ান গঙ্গা রেলওয়ে স্টেশনের রেলপথে বৈদ্যুতীকরণের কাজ চলছে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা মালদা ও হাওড়াগামী ট্রেন চলাচল করে। প্রতিদিন এই স্টেশনে ১৬ টি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
ধুলিয়ান গঙ্গা রেলওয়ে স্টেশনটি ভারতীয় রেলের পূর্ব রেল অঞ্চলের মালদা রেল বিভাগের অন্তর্গত। স্টেশনের কোড বা সংকেতিক নাম হল - এএইচএন। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
আন্তোনিও ভিভালদি
]] আন্তোনিও লুসিও ভিভালদি (, ;    ; ৪ মার্চ ১৬৭৮ – ২৮ জুলাই ১৭৪১) ছিলেন একজন ইতালীয় বারোক সুরকার, ভার্চুওসো বেহালাবাদক, শিক্ষক, ইমপ্রেসারিও এবং রোমান ক্যাথলিক পুরোহিত ।
ভেনিস প্রজাতন্ত্রের রাজধানী ভেনিসে জন্মগ্রহণকারী ভিভালদিকে অন্যতম সেরা বারোক সুরকার হিসেবে গণ্য করা হয়। তার জীবদ্দশায় তার প্রভাব সমগ্র ইউরোপ জুড়ে বিস্তৃত ছিল, যা অনেক অনুকরণকারী এবং প্রশংসকদের সৃষ্টি করেছিল এবং জোহান সেবাস্তিয়ান বাখের যন্ত্রসংগীত এবং ফরাসি কনসার্টো ( মিশেল কোরেট, জিন-জোসেফ দে মন্ডনভিল, লুই-নিকোলাস ক্লেরামবল্ট ) এর বিকাশে অপরিসীম ভূমিকা রেখেছিল।
নয়গম্বুজ মসজিদ
নয়গম্বুজ মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।
নির্মানশৈলী
ঠাকুর দিঘী বা খাঞ্জেলী দিঘীর পশ্চিম পাড়ে নয়গম্বুজ মসজিদ অবস্থিত। ১৬.৪৫ মিঃX১৬.১৫মিঃ ভূমি পরিকল্পনায় নির্মিত মসজিদের দেয়াল ২.৫৯মিটার পুরু। মসজিদের অভ্যন্তরে দুই সারি পাথরের পিলার দিয়ে মোট নয়টি চারকোনা খণ্ডে বিভক্ত করা হয়েছে।এই নয়টি খণ্ডের উপর মসজিদের নয়টি গম্বুজ অবস্থিত। ছাদের উপর তিন সারিতে নয়টি গম্বুজ অবস্থিত। গম্বুজ গুলো পরস্পর থেকে সমান দূরত্বে অবস্থিত। পশ্চিম দেয়ালে নির্দিষ্ট দূরত্বে তিনটি মেহরাব রয়েছে। মসজিদের ভেতরে এবং বাইরে ইটের নকশা ও পোড়ামাটির কারুকাজ রয়েছে। মসজিদে প্রবেশের জন্য সামনের অংশে একটি প্রধান ও সমদূরত্বে দুটি পার্শ্ব দরজা আছে।
লি ওয়েনলিয়াং
লি ওয়েনলিয়াং (১২ অক্টোবর ১৯৮৬ – ৭ ফেব্রুয়ারি ২০২০) একজন উহান কেন্দ্রীয় হাসপাতালের এক চীনা চক্ষুরোগ বিশেষজ্ঞ ছিলেন যাকে ২০১৯ সালের ৩০ ডিসেম্বর করোনাভাইরাসের ব্যাপারে সতর্ক করার চেষ্টা চালানো প্রথম ব্যক্তিদের একজন বলে গণ্য করা হয়। ২০২০ সালের ৩ জানুয়ারি উহান পুলিশ তার বিরুদ্ধে সমন জারি করে এবং ইন্টারনেটে ভুয়া মতামত প্রদান করার জন্য তাকে সতর্ক করে। লি কাজে ফিরে আসেন ও পরবর্তীতে আক্রান্ত রোগী থেকে করোনাভাইরাসে আক্রান্ত হন। ২০২০ সালের ৭ ফেব্রুয়ারি তিনি করোনাভাইরাসে আক্রান্ত হয়ে মৃত্যুবরণ করেন।
জীবন ও কর্মজীবন
লি ওয়েনলিয়াং ১৯৮৬ সালের ১২ অক্টোবর চীনের লিয়ানিংয়ের বেইঝিয়ানে জন্মগ্রহণ করেন। ২০০৪ সাল থেকে তিনি ৭ বছর ক্লিনিক্যাল মেডিসিন নিয়ে উহান বিশ্ববিদ্যালয়ে পড়াশোনা করেছিলেন। সেখান থেকে তিনি মাস্টার অব মেডিসিন ডিগ্রি লাভ করেছিলেন। দ্বিতীয় বার্ষিকে তিনি চীনা কমিউনিস্ট পার্টীতে যোগদান করেন। স্নাতক করার পর তিনি ৩ বছর ফুজিয়ানের শিয়ামেনে কাজ করেছিলেন। এরপর, তিনি উহানে এসে উহান কেন্দ্রীয় হাসপাতালে চক্ষুরোগ বিশেষজ্ঞের চাকরি গ্রহণ করেন। তাঁর টিউটর বলেছেন যে তিনি একজন পরিশ্রমী এবং সৎ ছাত্র ছিলেন। তাঁর কলেজ সহপাঠীরা বলেছেন যে তিনি বাস্কেটবলের একজন অনুরাগী ছিলেন। শিয়ামেনে পূর্বে ইন্টার্ন করা একজন বলেছেন যে লি রোগীদের ক্ষেত্রে যথেষ্ট ধৈর্যশীল ছিলেন। এমনকি রোগীরা তাঁর কথা মনোযোগ দিয়ে না শুনলে বা তাঁর কথা বুঝতে চেষ্টা না করলেও লি অসন্তুষ্ট হতেন না।
২০১৯ সালের ৩০ ডিসেম্বর লি ওয়েনলিয়াং এক রোগীর রিপোর্ট হাতে পান যাতে ঐ রোগীর সার্স-করোনাভাইরাসে আক্রান্ত হবার স্পষ্ট প্রমাণ ছিল। ঐ দিন সন্ধ্যা ৫ টা ৪৩ মিনিটে তিনি উইচ্যাট গ্রুপে জানান যে, হুয়ানান সিফুড বাজারের সার্স বিষয়ক ৭ টি নিশ্চিত ঘটনা আছে। এছাড়া, তিনি রিপোর্ট ও রোগীর সিটি স্ক্যান রেজাল্ট পোস্ট করেন। তিনি জানান যে, এটা নিশ্চিত যে এগুলো করোনাভাইরাস সংক্রান্ত ঘটনা কিন্তু, মূল ভাইরাস এর থেকে ভিন্ন বৈশিষ্ট্য বিশিষ্ট। এছাড়া, তিনি করোনাভাইরাস কি সে বিষয়ে আলোকপাত করেন।
তার উইচ্যাট বার্তার স্ক্রিনশট অনলাইনে প্রকাশিত হবার তার হাসপাতালের মেডিকেল সুপারিন্টেনডেন্ট তার নিকট কথা বলতে আসেন। ৩ জানুয়ারি উহান জননিরাপত্তা ব্যুরোর উচাং শাখার ঝাংনান স্ট্রিট পুলিশ স্টেশন তাকে সতর্ক করে ও "ইন্টারনেটে ভুয়া মন্তব্য" করার জন্য তিরস্কার করে। সেখানকার পুলিশ কর্মকর্তারা তাকে মুচলেকায় সই করতে বলেছিল।
৮ জানুয়ারি হাসপাতালে এক করোনাভাইরাস আক্রান্ত রোগীকে দেখার পর তিনি করোনাভাইরাসে আক্রান্ত হন। ১০ জানুয়ারি তার জ্বর ও কাশি হয় যা খুব শীঘ্রই খারাপের দিকে যায়। ১২ জানুয়ারি তাকে ইন্টেনসিভ কেয়ারে কোয়ারান্টাইন ও চিকিৎসা করার জন্য নিয়ে যাওয়া হয়। নভেল করোনাভাইরাসের টেস্ট কিটের স্বল্পতার জন্য ১ ফেব্রুয়ারি পর্যন্ত তার রোগের চিকিৎসা শুরু হয় নি। তার সহকর্মী ও তার পরিবারের ব্যক্তিরাও এই ভাইরাসে আক্রান্ত হয়েছেন।
প্রতিক্রিয়া
লি ওয়েনলিয়াং চীনা জনগণ ও গণমাধ্যমের স্পটলাইটে ছিলেন কেননা তিনি সেই সব আটজন "গুজব সৃষ্টিকারী" ব্যক্তিদের মাঝে ছিলেন, যাদের পুলিশ সতর্ক করেছিল। যাই হোক, কিছু গণমাধ্যম অনুসারে, ১ জানুয়ারি পুলিশ ৮ জন "গুজব সৃষ্টিকারী" ব্যক্তির বিরুদ্ধে সমন জারি করেছিল। অন্যদিকে লি ওয়েনলিয়াং ও উহান ইউনিয়ন হাসপাতালের চিকিৎসক শি লিনকাকে ৩ জানুয়ারি পুলিশ সতর্ক করেছিল, এর মানে হতে পারে, ৮ জন "গুজব সৃষ্টিকারী" ব্যক্তিদের মাঝে ছিলেন না।
চীনা হাইকোর্ট এই ব্যাপারে বলেছিল যে এই ঘটনায় উহানের ৮ জন ব্যক্তিকে সাজা প্রদান করা অনুচিত কেননা, তারা যা বলেছেন তা পুরোপুরি মিথ্যা নয়।
লি ওয়েনলিয়াং চাইশিংকে বলেছিলেন যে, "গুজব ছড়ানোর" দায়ে হাসপাতাল কর্তৃপক্ষ তাকে শাস্তি দিতে পারে ও এজন্য তিনি উদ্বিগ্ন ছিলেন কিন্তু উচ্চ আদালতের রায়ের পর তিনি স্বস্তির নিঃশ্বাস ফেলেন।
মৃত্যু
২০২০ সালের ৬ ফেব্রুয়ারি চীনের রাষ্ট্রীয় গণমাধ্যম জানায় যে লি ওয়েলিয়াং ৩৪ বছর বয়সে মৃত্যুবরণ করেছেন। চায়না নিউজউইক এর প্রকাশিত খবর অনুসারে রাত ৯ টা ৩০ মিনিটে তার হৃদযন্ত্রের ক্রিয়া বন্ধ হয় ও বিশেষ ব্যবস্থায় তার হৃৎপিণ্ডকে সচল রাখা হচ্ছিল। আরো অন্যান্য সূত্র ও লি ওয়েনলিয়াংয়ের সহকর্মীদের মতে তার হৃৎপিণ্ডের স্বাভাবিক ক্রিয়া বন্ধের ৩ ঘণ্টা পর্যন্ত বিশেষ ব্যবস্থায় তার হৃৎপিণ্ড সচল ছিল।
বিশ্ব স্বাস্থ্য সংস্থা টুইটারে লি ওয়েনলিয়াংয়ের মৃত্যুর খবর জানিয়ে শোকপ্রকাশ করেছিল।
যাই হোক, এসব খবরের পরিপ্রেক্ষিতে উহান কেন্দ্রীয় হাসপাতাল এই বিবৃতি প্রদান করে যে, করোনা ভাইরাসে আক্রান্ত লি ওয়েনলিয়াং তাদের হাসপাতালে চিকিৎসাধীন আছে। বিবৃতিতে আরো বলা হয়, তার অবস্থা সংকটাপন্ন ও তারা তাকে বাঁচাতে আপ্রাণ চেষ্টা চালাচ্ছে। পরবর্তীতে, হাসপাতাল কর্তৃপক্ষ জানায় যে, লি ওয়েনলিয়াং মৃত্যুবরণ করেছেন। তারা জানায় যে, লি ওয়েনলিয়াং ২০২০ সালের ৭ ফেব্রুয়ারি রাত ২ টা ৫৮ মিনিটে মৃত্যুবরণ করেছেন।
পরিবার
লি ও তার স্ত্রীর এক সন্তান আছে। তারা দ্বিতীয় সন্তানের জন্য অপেক্ষা করছিলেন। লি মারা যাবার সময়ে তার স্ত্রী গর্ভবতী ছিলেন।
তুরস্কের ভাষা
একমাত্র সরকারি ভাষা তুর্কি বাদে তুরস্কের ভাষাগুলির মধ্যে রয়েছে ব্যাপকভাবে বিস্তৃত  কুরমানজি, লক্ষণীয়ভাবে বিদ্যমান সংখ্যালঘু ভাষা আরবি এবং জাজাকি এবং বেশ কয়েকটি সাধারণ সংখ্যালঘু ভাষা, এর কয়েকটি ১৯৩৩ সালের লুসান চুক্তি দ্বারা গ্যারান্টিযুক্ত।
সরকারি ভাষা
তুরস্কের সংবিধানের ৩ নং অনুচ্ছেদে তুর্কিকে তুরস্কের একমাত্র সরকারি ভাষা হিসাবে নির্ধারণ করা হয়েছে।
সংখ্যালঘু ভাষার অধিকার
সংবিধানের ৪২ নং অনুচ্ছেদে শিক্ষাপ্রতিষ্ঠানগুলিতে তুর্কি নাগরিকদের মাতৃভাষা হিসাবে তুর্কি ব্যতীত অন্য যে কোনও ভাষা শেখাতে স্পষ্টভাবে নিষিদ্ধ করা হয়েছে।
৪২ নং অনুচ্ছেদ এবং এর দীর্ঘকালীন বিধিনিষেধমূলক ব্যাখ্যার কারণে, জাতিগত সংখ্যালঘুরা তাদের মাতৃভাষার ব্যবহারে কঠোর বিধিনিষেধের মুখোমুখি হয়েছে।
আন্তর্জাতিক মানবাধিকার বিলের সাথে এই বিধানের অসামঞ্জস্যতা সম্পর্কিত তুরস্ক নাগরিক ও রাজনৈতিক অধিকার এবং অর্থনৈতিক, সামাজিক ও সাংস্কৃতিক অধিকার সম্পর্কিত আন্তর্জাতিক চুক্তিতে স্বাক্ষর করেছে কেবল সংখ্যালঘু অধিকার এবং শিক্ষার অধিকারকে সীমাবদ্ধ রাখার মাধ্যমে। তদুপরি, তুরস্ক কাউন্সিল অফ ইউরোপের জাতীয় সংখ্যালঘুদের সুরক্ষার জন্য সমঝোতা কাঠামো, আঞ্চলিক বা সংখ্যালঘু ভাষার জন্য ইউরোপীয় সনদ, বা বৈষম্য বিরোধী মানবাধিকার বিষয়ক ইউরোপীয় কনভেনশনের প্রোটোকল ১২ তে স্বাক্ষর করেনি।
এই নির্দিষ্ট সাংবিধানিক বিধানটি আন্তর্জাতিকভাবে এবং তুরস্কের মধ্যেই প্রতিদ্বন্দ্বিতা করা হয়েছে। সংস্থার সংখ্যালঘু গোষ্ঠীগুলি, বিশেষত কুর্দি সম্প্রদায় সমালোচনা করেছে। ২০০৪ সালের অক্টোবরে তুর্কি রাষ্ট্রের মানবাধিকার বিষয়ক উপদেষ্টা বোর্ড সংখ্যালঘুদের বিষয়ে তুরস্কের নীতিকে আন্তর্জাতিক মানের সাথে আনার জন্য একটি সাংবিধানিক পর্যালোচনা করার আহ্বান জানিয়েছিল, কিন্তু কার্যকরভাবে নিঃশব্দ করা হয়েছিল। ইইউ সদস্য দেশসমূহ, ওএসসিই এবং হিউম্যান রাইটস ওয়াচ সহ আন্তর্জাতিক মানবাধিকার সংস্থাগুলোর দ্বারাও এটি সমালোচিত হয়েছিল যে "তুর্কি সরকার ১৯৩৩ সালের ইহুদি, গ্রীক এবং আর্মেনীয় সংখ্যালঘুদের ভাষা অধিকার হিসাবে স্বীকৃত বলে স্বীকৃতি দিয়েছে লসানির চুক্তি। তবে সরকার দাবি করে যে এগুলি তুরস্কের একমাত্র সংখ্যালঘু, এবং এর বাইরে সংখ্যালঘু অধিকারের যে কোনও আলোচনা কেবল বিচ্ছিন্নতাবাদ। "
ভাষার তালিকা
নিম্নলিখিত টেবিলটি তাদের বক্তাদের শতাংশের দ্বারা তুরস্কের মাতৃভাষাকে তালিকাভুক্ত করে। এথ্‌নোলগ তুরস্কে সংখ্যালঘু এবং অভিবাসী ভাষার তালিকা তৈরি করেছে যার মধ্যে কয়েকটি ভাষায় বিপুল সংখ্যক মানুষ কথা বলে। একটি  Ethnologue এর প্রসারিত গ্রেড ইন্টারজেনেরেনশনাল ডিসঅরপশন স্কেল (EGIDS) :
0 (আন্তর্জাতিক): "বাণিজ্য, জ্ঞান আদান প্রদান এবং আন্তর্জাতিক নীতিতে দেশগুলির মধ্যে ভাষাটি ব্যাপকভাবে ব্যবহৃত হয়।"
1 (জাতীয়): "ভাষাটি জাতীয় পর্যায়ে শিক্ষা, কর্ম, গণমাধ্যম এবং সরকারে ব্যবহৃত হয়।"
২ (প্রাদেশিক): "ভাষাটি একটি জাতির প্রধান প্রশাসনিক মহকুমার মধ্যে শিক্ষা, কর্ম, গণমাধ্যম এবং সরকারে ব্যবহৃত হয়।"
3 (বৃহত্তর যোগাযোগ): "অঞ্চলভেদে ভাষার পার্থক্য অতিক্রম করার জন্য ভাষাটি অফিসিয়াল স্ট্যাটাস ছাড়াই কাজ এবং গণমাধ্যমে ব্যবহৃত হয়।"
4 (শিক্ষাগত): "ভাষাটি প্রাতিষ্ঠানিকভাবে ব্যবহারে চলছে, প্রাতিষ্ঠানিকভাবে সমর্থিত শিক্ষার বিস্তৃত ব্যবস্থার মাধ্যমে মানককরণ এবং সাহিত্যকে টিকিয়ে রাখা হয়েছে।"
5 (বিকাশকারী): "ভাষাটি প্রবলভাবে ব্যবহৃত হয়, কিছু লোকের দ্বারা মানক আকারে সাহিত্য ব্যবহৃত হয় যদিও এটি এখনও ব্যাপক বা টেকসই নয়।"
6 এ (জোরালো): "ভাষাটি সমস্ত প্রজন্মের মুখোমুখি যোগাযোগের জন্য ব্যবহৃত হয় এবং পরিস্থিতি টেকসই হয়।"
6 বি (হুমকি দেওয়া): "ভাষাটি সমস্ত প্রজন্মের মধ্যে মুখোমুখি যোগাযোগের জন্য ব্যবহৃত হয় তবে এটি ব্যবহারকারীদের হারাচ্ছে।"
7 (স্থানান্তর): "শিশু-জন্মদানকারী প্রজন্ম তাদের মধ্যে ভাষাটি ব্যবহার করতে পারে, তবে এটি শিশুদের মধ্যে সংক্রমণ হচ্ছে না" "
8 এ (মরিবুন্ড): "ভাষার কেবলমাত্র সক্রিয় ব্যবহারকারীরা দাদা-পিতা এবং তার থেকে বড়দের সদস্য members"
8 বি (প্রায় বিলুপ্তপ্রায়): "ভাষার কেবলমাত্র অবশিষ্ট ব্যবহারকারী হ'ল পিতামহ প্রজন্মের বা তার চেয়ে বেশি বয়স্ক সদস্য যারা ভাষাটি ব্যবহার করার খুব কম সুযোগ পান।"
9 (সুপ্ত): "ভাষা একটি জাতিগত সম্প্রদায়ের জন্য heritageতিহ্য পরিচয়ের স্মারক হিসাবে কাজ করে, তবে প্রতীকী দক্ষতার চেয়ে কারও বেশি নেই।"
10 (বিলুপ্ত): "ভাষা আর ব্যবহার করা হয় না এবং কেউ ভাষার সাথে সম্পর্কিত জাতিগত পরিচয়ের অনুভূতি ধরে রাখে না।"
ইতিহাস
থাম্ব| ১৯০১ সালের [[কনস্টান্টিনোপল|কনস্টান্টিনোপলের (ইস্তাম্বুল) গালাতার ছবি যুক্ত একটি পোস্টকার্ডে উসমানয়ি তুর্কি, ফরাসি, গ্রীক এবং আর্মেনিয়ান ভাষায় স্বাক্ষর দেখা যাচ্ছে। ]]
রেযা সাকিব মুস্তফায়ি
মুহাম্মাদ রেযা সাকিব মুস্তফায়ি (জন্ম ১৬ মার্চ ১৯৭২) একজন পাকিস্তানি ইসলাম প্রচারক এবং পণ্ডিত।  তিনি ইদারা-তুল মুস্তফার প্রতিষ্ঠাতা।
ব্যক্তিগত জীবন
মুস্তফায়ি উম্মে হামজাকে বিয়ে করেছেন।
কর্মজীবন
তিনি মুহাম্মাদ রেযা সাকিব মুস্তাফায়ি ফাউন্ডেশনের প্রতিষ্ঠাতা। তিনি নকশবন্দি সুফি তরিকার একজন অনুসারী এবং মওলিদ (নবীর জন্মদিন), উরস (সাধকের স্মরণ) এবং বাইয়াত (শেখের প্রতি আনুগত্যের শপথ) এর সুফি অনুশীলনকে সমর্থন করেন। নভেম্বর ২০১৮ সালে তিনি লাহোরে পাকিস্তানের সেনাপ্রধান কামার জাভেদ বাজওয়ার ছেলে সাদ বাজওয়ার বিয়ের অনুষ্ঠান পড়িয়েছিলেন।
চন্দনপুরা নাচঘর
চন্দনপুরা নাচঘর বাংলাদেশের চট্টগ্রামের নবাব সিরাজউদ্দৌলা সড়কের পাশে, চন্দনপুরা ফায়ার সার্ভিস স্টেশনের সীমানায় অবস্থিত প্রাচীন ভবন। ফায়ার সার্ভিস স্টেশনের পাশেই এই জমিদারবাড়ির এই নাচঘর অবস্থিত। এটি সাজ্জালেলার জমিদার বাড়ির নাচঘর হিসেবে পরিচিত। ভবনটি একসময়ে চট্টগ্রাম বিভাগীয় অগ্নিনির্বাপক কার্যালয় হিসেবে ব্যবহৃত হয়েছিল। বর্তমানে এটি প্রস্তাবিত ফায়ার সার্ভিস ও সিভিল ডিফেন্স জাদুঘর হিসেবে সংরক্ষিত। ২৫ বছর পূর্বে নব্বইয়ের দশকে বাংলাদেশ সরকার ভবনটিকে পরিত্যক্ত ঘোষণা করে।
ইতিহাস
চন্দনপুরা এলাকায় জমিদার সাজ্জালেলার দাদার আমলে প্রায় ২৫০ বছর পূর্বে জমিদার বাড়িটি নির্মিত হয়। দাদা ও বাবার পর সাজ্জালেলা জমিদারি লাভ করেন। ব্রিটিশ আমলে সাজ্জালেলার মৃত্যুর পর তার পুরো পরিবার ভারতে স্থানান্তরিত হয়। পরে পাকিস্তান সরকার হিন্দু জমিদারদের জমি অধিগ্রহণ করার সূত্রে এই বাড়িটি সরকারি সম্পত্তিতে পরিণত হয়। পরবর্তীতে সাজ্জালেলার পরিবারের লোকজন ভবনসহ পাশের জমি পুনরুদ্ধারের চেষ্টা করে ব্যর্থ হয়। পাকিস্তান সরকারের আমলে এখানে চট্টগ্রাম বিভাগীয় অগ্নিনির্বাপক কার্যালয় স্থাপন করা হয়। তবে পরবর্তীকালে নগরীর চৌমুহনী এলাকায় চট্টগ্রাম বিভাগীয় অগ্নিনির্বাপক কার্যালয় নির্মিত হলে এটি পরিত্যক্ত হয়ে পড়ে।
স্থাপত্য
শক্ত ইটের গাঁথুনির দোতলা ভবনটি নানা কারুকাজ শোভিত। দেয়ালে নানান কারুকার্যের মধ্যে রয়েছে দেব–দেবী আর ফুল। বাঈজীদের জন্য রয়েছে আলাদা সাজঘর। ভবনে অতিথি কক্ষসহ মোট ১৪টি কক্ষ রয়েছে। নাচঘরের চারদিকে রয়েছে ১০টি দরজা প্রবেশ দরজা। দ্বিতীয় তলায় ওঠার জন্য ভবনের এক কোণে একটি সিঁড়ির ব্যবস্থা রয়েছে, বর্তমানে যেটি ধ্বংসপ্রাপ্ত।
রাজনৈতিক দমন
রাজনৈতিক দমন বলতে রাজনৈতিক কারণে কোনও রাষ্ট্রের দ্বারা বলপ্রয়োগপূর্বক নাগরিকদেরকে নিয়ন্ত্রণ করার কাজটিকে বোঝায়। বিশেষ করে সমাজের রাজনৈতিক জীবনে নাগরিক সমাজের অংশগ্রহণ করার ক্ষমতা সীমাবদ্ধ বা প্রতিরোধ করা এর অন্তর্ভুক্ত, যার ফলে প্রায়শই মানবাধিকার লঙ্ঘন, নজরদারির অপব্যবহার, পুলিশি বর্বরতা, কারাবন্দীকরণ, অনৈচ্ছিক বসতি পরিবর্তন, নাগরিক অধিকার লোপ, বিশুদ্ধীকরণ, সহিংস কার্যকলাপ বা সন্ত্রাসী কার্যকলাপ যেমন রাজনৈতিক কর্মী, ভিন্নমতাবলম্বী বা সাধারণ জনগণের অন্তর্ভুক্ত ব্যক্তিদের হত্যা, তাৎক্ষণিক বিচারবিহীন মৃত্যুদণ্ড, নির্যাতন, বলপূর্বক গুম ও অন্যান্য বিচার-বহির্ভূত শাস্তি প্রদানের মাধ্যমে রাজনৈতিক দমনের ব্যাপারটি প্রকাশ পায়। লিখিত নীতির বাইরেও অন্যান্য উপায়ে রাজনৈতিক দমন শক্তিশালী করা যেতে পারে, যার মধ্যে রয়েছে সরকারি ও বেসরকারি গণমাধ্যমের মালিকানা এবং জনসাধারণের মধ্যে আত্ম-বিবাচন।
যদি রাজনৈতিক দমন রাষ্ট্র দ্বারা অনুমোদিত ও সংগঠিত হয়ে থাকে, তাহলে সেটিকে রাষ্ট্রীয় সন্ত্রাস, গণহত্যা, রাজনৈতিক হত্যা বা মানবতাবিরোধী অপরাধ হিসেবে গণ্য করা হতে পারে। প্রণালীবদ্ধ ও সহিংস রাজনৈতিক দমন স্বৈরশাসন, একদলীয় শাসন ও অন্যান্য একই রকমের রাষ্ট্রগুলির একটি খুবই সাধারণ বৈশিষ্ট্য। রাজনৈতিক দমনের কাজগুলি গোপন পুলিশ বাহিনী, সেনাবাহিনী, আধা-সামরিক বাহিনী বা ঘাতক দল (ডেথ স্কোয়াড) দ্বারা নির্বাহ করা হতে পারে। গণতান্ত্রিক পরিবেশেও দমনমূলক কর্মকাণ্ডের হদিশ পাওয়া গেছে। লক্ষ্যবস্তুরূপী ব্যক্তির শেষ পরিণাম যেন মৃত্যু হয়, এমন কোনও পরিস্থিতি সৃষ্টি করাও এর অন্তর্ভুক্ত। যদি রাষ্ট্রের অনুমোদন ছাড়াও রাজনৈতিক দমন ঘটানো হয়, তা সত্ত্বেও সরকারের অংশবিশেষ এর জন্য দায়ী হতে পারে।
সুজাতা শ্রীধর
সুজাতা শ্রীধর (சுஜாதா ஸ்ரீதர்; জন্ম: ২৫ ডিসেম্বর ১৯৬১) একজন প্রাক্তন টেস্ট এবং ওয়ানডে আন্তর্জাতিক নারী ক্রিকেটার যিনি ভারতের প্রতিনিধিত্ব করেছিলেন। তিনি মোট তিনটি টেস্ট এবং ছয়টি ওয়ানডে খেলেছিলেন এবং ভারতের ঘরোয়া লিগে তামিলনাড়ু এবং কর্ণাটকের প্রতিনিধিত্ব করেছিলেন।
রাজসমন্দ
রাজসমন্দ (Rajsamand) ভারতের রাজস্থান রাজ্যের রাজসমন্দ জেলার একটি শহর ও পৌরসভা এলাকা।
ইতিহাস
১৮৫৭ সালের বিপ্লবে এই স্থানে তাতিয়া টোপে ও ব্রিটিশদের সংঘর্ষ হয়।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪৭ মিটার (১৭৯৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাজসামান্দ শহরের জনসংখ্যা হল ৫৫,৬৭১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে রাজসামান্দ এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
অর্থনীতি
এই শহর মার্বেল উৎপাদনে প্রসিদ্ধ। সর্বাধিক মার্বেল উৎপাদনকারী জেলাও এটি।
ওয়াটার বল
ওয়াটার বল বা ওয়াটার ওয়াকিং বল একটি বৃহৎ স্ফীতিশীল গোলক যার ভিতরে থাকা কোনও ব্যক্তিকে জলের পৃষ্ঠতল বরাবর চলার সুযোগ করে দেয়। এই দৈত্যাকার বলটি সাধারণত দুই মিটার ব্যাসের হয় এবং সহজে প্রবেশ এবং প্রস্থান করার জন্য একটি জিপার-যুক্ত প্রবেশদ্বার থাকে। ওয়াটার বল  জর্ব (zorb) এর মতো তবে এর একটি মাত্র স্তর রয়েছে এবং এটি ঢাল দিয়ে গড়িয়ে পড়ার পরিবর্তে জলে ভ্রমণের জন্য নকশা করা হয়ে থাকে।  যুক্তরাজ্যে এই বলগুলি বাচ্চাদের ধারণ উপযোগী করে গড়ে সুইমিং পুল, প্রমোদতরণীর পোতাশ্রয় এবং হ্রদে ব্যবহার করা হয়।
ইতিহাস
ওয়াটার বল প্রথম দেখানো হয়েছিল ডায়মন্ডস আর ফরএভার (১৯৭১) নামের একটি চলচ্চিত্রে এবং বিচ বয়েজ এর মিউজিক ভিডিও গেটচা ব্যাক ( ১৯৮৫)-এ। ১৯৯৮ সালে সাধারণের ব্যবহারের জন্য প্রথম ওয়াটার বলের নকশা প্রস্তুত করেছিলেন চার্লস ব্লেন জোনস।
সুরক্ষা
মার্কিন যুক্তরাষ্ট্র সরকার এই বল ব্যবহারের বিপদ সম্পর্কে সতর্ক করে বলেছে এতে বিভিন্ন বিপদের মধ্যে শ্বাসরোধ ও ডুবে যাওয়ার ঝুঁকি এড়াতে "কোন নিরাপদ উপায় দেওয়া নেই"। বাচ্চাদের বলের ভিতরে থাকাকালীন অজ্ঞান হয়ে যাওয়া এবং শক্ত পৃষ্ঠে আছাড় খাওয়ার মতো দুর্ঘটনার কথার রেকর্ড রয়েছে। তাই ইউ.এস. কনজিউমার প্রোডাক্ট সেফটি কমিশন রাইড-বিনোদন কর্মকর্তাদের এগুলি না ব্যবহার করতে উৎসাহী করেছে এবং কমিশন চেয়ারম্যান সুরক্ষা বিষয়ে আরও তদন্ত চালুর অভিপ্রায়ের কথা ঘোষণা করেছেন।
ওকলাহোমার চার্লস জোনস ১৯৯৮ সালে বাণিজ্যিকভাবে একটি ওয়াটার বল তৈরি করেছিলেন। লন্ডন এর একটি হ্রদে বলটি প্রদর্শনের জন্য ব্রিটিশ প্রতিবেদকদের আমন্ত্রণ জানানো হয়েছিল। জল পেরিয়ে হাঁটার চেষ্টা করার সাথে সাথে তিনি ভারসাম্য হারিয়ে পড়ে যান। বলটি চুপসে যায় এবং দ্রুত বরফ জলে ভরে যায়। তাঁর এক সহকারী সেফটি লাইন ব্যবহার করে বলটিকে আবার শুকনো জমিতে টেনে তুললে তিনি বলের পৃষ্ঠের নীচে ডুবে যাওয়ার হাত থেকে রক্ষা পান। উপস্থিত পর্যটকদের ভিড় এই ঘটনার প্রত্যক্ষদর্শী ছিলেন।
ইউ.এস. কনজিউমার প্রোডাক্ট সেফটি কমিশন বলগুলি নিরাপদ উপায়ে ব্যবহার করার বিষয়ে এর বিপদ সম্পর্কে সতর্ক করেছে। ওয়াটার বলের সাথে জড়িত দুটি অপ্রমাণিত ঘটনার বিষয়ে কমিশন সচেতন। একটি ঘটনায় একটি শিশুকে খুব অল্প সময়ের জন্য বলের ভিতরে থাকার পরে প্রতিক্রিয়াহীন অবস্থায় দেখা গেছে। দ্বিতীয় ঘটনায় বলটি একটি অগভীর পুলের উপর থেকে শক্ত মাটিতে পড়ে গেলে বলের অভ্যন্তরে থাকা এক ব্যক্তির হাড়ে চিড় ধরে।
নির্মাণ
অনেক ওয়াটার বল ০.৮-১.০ মিমি পুরু পলিভিনাইল ক্লোরাইড (পিভিসি) থেকে তৈরি হয়। শীতল আবহাওয়া বা তুষাপাতে সেরা পছন্দ থার্মোপ্লাস্টিক পলিউরেথিনস (টিপিইউ)। কিছু ওয়াটার বল পিভিসি–টিপিইউ মিশ্র থেকে তৈরি করা হয়। আরও ব্যয়বহুল বলগুলি ১০০% টিপিইউ ব্যবহার করে। বলগুলি সাধারণত চীন এ তৈরি করা হয় এবং বিভিন্ন আকারে পাওয়া যায়। একটি চুপসানো সাধারণ ওয়াটার বলের ওজন ১৫ কিলোগ্রাম এবং উত্তম বায়ু-পাম্পের সাহায্যে তা মিনিট খানেকের মধ্যে স্ফীত হতে পারে। কিছু মডেলের ভিতরে বা বাইরে হাতে মুঠো করে ধরার ব্যবস্থা থাকে এবং পৃষ্ঠটি ছাপানো যায়।
তথ্যসূত্র
Зорбинг
ইয়ামড্রক হ্রদ
ইয়ামড্রক হ্রদ হলো তিব্বতের একটি স্বাদু পানির হ্রদ। এটি তিব্বতের বৃহত তিনটি পবিত্র হ্রদের একটি। এই লেকটির দৈর্ঘ্য -এরও অধিক। হ্রদটি অনেকগুলো তুষারআবৃত পর্বত দ্বারা বেষ্টিত এবং অনেকগুলো ছোট ছোট প্রবাহ ধারা এতে এসে মিলিত হয়েছে। হ্রদটির পশ্চিমের শেষ প্রান্তে একটি জলপ্রবাহ রয়েছে এবং এটি এর রঙের কারণে এটিকে ইংরেজিতে ফিরোজ বলে অবিহিত করা হয়। ইয়ামড্রক হ্রদ হতে তিব্বতী শহর গিয়ান্তসে ৯০ কিলোমিটার পশ্চিমে এবং তিব্বতের রাজধানী লাসা ১০০ কিলোমিটার উত্তরপূর্বে অবস্থিত।  স্থানীয় পৌরাণিক কাহিনী অনুসারে, ইয়ামড্রক ইউমৎসো হ্রদ আসলে একজন দেবীর রূপান্তরিত রূপ।
হ্রদের পশ্চিম প্রান্তের ছোট গ্রাম বাইদীতে ইয়ামড্রক জলবিদ্যুৎ কেন্দ্রটি স্থাপন করা হয় এবং ১৯৯৬ সাল হতে এতে বিদ্যুৎ উৎপাদন শুরু করা হয়। এটি তিব্বতের সর্ববৃহৎ বিদ্যুৎ উৎপাদন কেন্দ্র।
অর্থনৈতিক তাৎপর্য
ইয়ামড্রক হ্রদটি মৎস সম্পদে সমৃদ্ধ এবং এখান হতে স্থানীয় জনগণ বাণিজ্যিকভাবে মৎস আহরণ করে থাকে। এই হ্রদ হতে এপ্রিল থেকে অক্টোবর পর্যন্ত ধৃত মাছ তিব্বতের রাজধানী লাসার বাজারে বিক্রি করা হয়।
উপরন্তু, হ্রদের তীরবর্তী এলাকা স্থানীয় অধিবাসীদের গবাদি পশুর সমৃদ্ধ চারণভূমি হিসাবে ব্যবহৃত হয়।
ত্রিবিক্রম পণ্ডিতাচার্য
ত্রিবিক্রম পণ্ডিতাচার্য (আনু: ১২৫৮ - ১৩২০), ছিলেন একজন ভারতীয় পণ্ডিত এবং মধ্বাচার্যের অন্যতম শিষ্য। তিনি বায়ুস্তূতি রচনা করেন, যা মাধব ঐতিহ্যের অন্যতম বিখ্যাত স্তোত্র।
জীবনী
ত্রিবিক্রম পণ্ডিতাচার্যের জীবনী বিবরণটিও তাঁর পুত্র নারায়ণ পণ্ডিতাচার্য শ্রী মাধব বিজয়া-এ যথেষ্ট বিশদভাবে দিয়েছেন। ত্রিবিক্রম পণ্ডিতাচার্যের পিতা ছিলেন সুব্রহ্মণ্য পণ্ডিতাচার্য।
ত্রিবিক্রম পণ্ডিতাচার্য তার অল্প বয়সেও একজন পণ্ডিত ছিলেন এবং মাধব হিসেবে ধর্মান্তরিত হওয়ার আগেই তিনি "উষাহরণ" নামে একটি সংস্কৃত মহাকাব্য লিখেছিলেন।
ত্রিবিক্রম পণ্ডিতাচার্যের পুত্র, নারায়ণ পণ্ডিতাচার্য, মধ্বাচার্যের জীবনী, বিখ্যাত শুমধ্ববিজয়া রচনা করেছিলেন।
অবদান
ত্রিবিক্রম পণ্ডিত কিশোর বয়সে কাব্য 'উষাহরণ' রচনা করেছিলেন। পণ্ডিতাচার্যের কাছে স্বীকৃত আরও কিছু কাজ রয়েছে, যার মধ্যে তত্ত্বপ্রদীপ নামক একটি বই, যা মধ্বাচার্যের ব্রহ্মসূত্রভাষ্য এবং বায়ুস্তূতির একটি ভাষ্য। আরোপিত কাজ হল:
ভুটানের রাজকীয় আর্থিক কর্তৃপক্ষ
ইতিহাস
ভুটানের রাজকীয় আর্থিক কর্তৃপক্ষ ১৯৮২ সালে প্রতিষ্ঠিত হয়। পরের বছরেই এটি ভুটানের মুদ্রা ছাপানো ও প্রচলন, বৈদেশিক মুদ্রার মজুদ সংরক্ষণ ও বৈদেশিক মুদ্রার বিনিময় পরিচালনার দায়িত্ব পালন করে শুরু করে। ১৯৮৮ সালে থেকে এটি সরকারের ব্যাংকার হিসেবে সরকারি আমানত সংরক্ষণ ও ঋণ ব্যবস্থার দায়িত্ব নেয়। ১৯৯২ সালে 'আর্থিক প্রতিষ্ঠান আইন' অনুমোদন হলে এটি ভুটানে পরিচালিত সকল আর্থিক প্রতিষ্ঠানের লাইসেন্স প্রদান, নিয়ন্ত্রণ, পর্যবেক্ষণ ও নিরীক্ষা কার্যক্রম শুরু করে।  ১৯৮২ সালে রাজকীয় আর্থিক কর্তৃপক্ষ প্রতিষ্ঠার আগে কেন্দ্রীয় ব্যাংকের কার্যক্রম সমূহ অর্থ মন্ত্রনালয়, ভুটানের স্টেট ট্রেডিং কর্পোরেশন এবং ব্যাংক অব ভুটান কর্তৃক পরিচালিত হত। তখন মুদ্রা ছাপানোর দায়িত্বে ছিল অর্থ মন্ত্রনালয়, বৈদেশিক বাণিজ্য পরিচালনা ও বৈদেশিক মুদ্রার মজুদ সংরক্ষণের দায়িত্বে ছিল ভুটানের স্টেট ট্রেডিং কর্পোরেশন এবং যাবতীয় বাণিজ্যিক ব্যাংকিং কার্যক্রম ও সরকারের ব্যাংক হিসেবে দায়িত্বে ছিল ব্যাংক অব ভুটান।
১৯৮৩ সালের ১ নভেম্বর অর্থ মন্ত্রণালয়ের থেকে মুদ্রা (নোট এবং কয়েন) ছাপা ও প্রচলনের দায়িত্ব গ্রহনের মধ্য দিয়ে রাজকীয় আর্থিক কর্তৃপক্ষ প্রকৃত কার্যক্রম শুরু করে। পরবর্তীতে, এটি বৈদেশিক মুদ্রার মজুদকরন, সংরক্ষণ ও পরিচালনার দায়িত্ব গ্রহণ করে। ১৯৮৫ সালে আন্তর্জাতিক মুদ্রা তহবিল ব্যাংকটির জন্য একটি গবেষণা ও পরিসংখ্যান বিভাগ প্রতিষ্ঠার উদ্দেশে মিঃ ক্লাউস ডর্নসিফ নামের একজন উপদেষ্টা নিয়োগ করে, যিনি প্রথম বছরেই প্রতিষ্ঠানটির বার্ষিক আর্থিক প্রতিবেদন প্রকাশে সহায়তা করে। ১৯৮৮ সালে এটি সরকারের ব্যাংকার হিসেবে দায়িত্ব পালন শুরু করে। ২০১০ সালে প্রথম বারের মত কেন্দ্রীয় ব্যাংকের গভর্নর নিয়োগের মধ্য দিয়ে রাজকীয় আর্থিক কর্তৃপক্ষ একটি পূর্ণ স্বায়ত্তশাসিত কেন্দ্রীয় ব্যাংকে উন্নীত হয় এবং এটির কার্যকারিতা এবং সিদ্ধান্ত গ্রহণের ক্ষেত্রে একক ক্ষমতা প্রতিষ্ঠিত হয়। বর্তমানে এটি অন্যান্য দেশের কেন্দ্রীয় ব্যাংকের মতই যাবতীয় কার্যক্রম সম্পাদন করে।
প্রশাসনিক কর্তৃপক্ষ
রাজকীয় মুদ্রা কর্তৃপক্ষ আইন ২০১০ দ্বারা রাজকীয় মুদ্রা কর্তৃপক্ষের কার্যপরিধি নির্ধারণ করা হয়েছে। উক্ত আইন দ্বারা রাজকীয় মুদ্রা কর্তৃপক্ষের পরিচালনা পর্ষদ, নির্বাহী কমিটি, নিরীক্ষা কমিটির কাঠামো নির্ধারণ করা হয়েছে। এখানে একটি বাহ্যিক নিরীক্ষা কমিটির কথাও বলা হয়েছে যেটি পরিচালিত হবে রাজকীয় নিরীক্ষা কর্তৃপক্ষের দ্বারা।
কর্তৃপক্ষের পরিচালনা পর্ষদ ৭ সদস্য বিশিষ্ট যার প্রধান হচ্ছে রাজা নিযুক্ত গভর্নর, ২ জন ডেপুটি গভর্নর যাদের মধ্যে একজন সচিব হিসেবে দায়িত্ব পালন করে এবং সরকার নিযুক্ত ৪ জন সদস্য। পরিচালনা পর্ষদের মেয়াদ ৫ বছর কিন্তু দ্বিতীয় মেয়াদেও উক্ত পরিষদ নিয়োগপ্রাপ্ত হতে পারে।  নির্বাহী কমিটির কাঠামোও পরিচালনা পর্ষদের মতই এবং এখানেও ৭ জন সদস্য থাকে।
আর্থিক অন্তর্ভুক্তি
ভুটানের রাজকীয় আর্থিক কর্তৃপক্ষ আর্থিক অন্তর্ভুক্তি নীতি প্রচলন ও প্রসারণে সক্রিয় ভুমিকা পালন করে এবং এটি আর্থিক অন্তর্ভুক্তি জোটের সদস্য।
অর্থনৈতিক দমন
অর্থনৈতিক দমন (Economic repression) বলতে কিছু নির্দিষ্ট অর্থনৈতিক কর্মকাণ্ড বা ঐসব কর্মকাণ্ডের সাথে জড়িত সামাজিক দলগুলির উপরে বাধানিষেধ প্রয়োগ করার বিভিন্ন কর্মকাণ্ডকে বোঝায়। এটির বিপরীত ধারণাটি হল অর্থনৈতিক উদারীকরণ (economic liberalization)। অর্থনীতিবিদেরা উন্নয়নশীল দেশগুলিতে অর্থনৈতিক দমনের ব্যাপকতার ব্যাপারে মন্তব্য করেছে।
অর্থনৈতিক দমনের মূল লক্ষ্য হল সুরক্ষাবাদ (protectionism)। জরিমানা এবং সুদের হার ও বিনিময় হারের উপরিসীমা স্থির করা অর্থনৈতিক দমনের কিছু উপায়।
ব্যক্তিদের বিরুদ্ধে গৃহীত অর্থনৈতিক দমনের একটি পরিচিত রূপ হল কালোতালিকাভুক্তকরণ (blacklisting)।
উম্ম আল কোয়াইন
উম্ম আল কোয়াইন (أم القيوين; ) হলো সংযুক্ত আরব আমিরাতের উম্ম আল কোয়াইন আমিরাতের রাজধানী এবং সর্ববৃহত্‌ নগর। এটি পারস্য উপসাগরের তীরে অবস্থিত একটি প্রাকৃতিকভাবে গঠিত সমুদ্র বন্দর সংলগ্ন শহর।
অবস্থান ও আয়তন
এই নগরটি পারস্য উপসাগরের খোর আল বাইদিআহ উপদ্বীপে অবস্থিত। এর দক্ষিণ-পশ্চিমে শারজাহ এবং উত্তর-পূর্বে রাস আল খাইমাহ শহরটি অবস্থিত।
জনসংখ্যা
২০০৫ সালে অনুষ্ঠিত সর্বশেষ আদমশুমারিতে উম্ম আল কোয়াইনের জনসংখ্যা ছিল ৩২,৮০০ জন; যা সংযুক্ত আরব আমিরাতের আমিরাতগুলোর রাজধানীগুলোর মধ্যে সবচেয়ে কম।
অন্নদাপ্রসাদ বাগচী
অন্নদাপ্রসাদ বাগচী (২২ মার্চ ১৮৪৯- ৩ অক্টোবর ১৯০৫) ১৯শ শতকের শেষ ও ২০শ শতকের প্রথম পর্যায়ের একজন বাঙালি প্রতিকৃতি-অঙ্কনকারী ও তৈলচিত্র শিল্পী। বাংলার চিত্রকলায় একটি পরিবর্তনের হাওয়া লাগে ঊনিশ শতকে। এ সময় পাশ্চাত্যের বাস্তবানুগ চিত্র অঙ্কনের ধারা প্রভাবিত করে বাঙালি চিত্রশিল্পীদের। এ ধারায় ছবি অঙ্কনে দক্ষতা দেখান অন্নদাপ্রসাদ বাগচী ও শ্যামচরণ শ্রীমানি।
পূর্ব কমান্ড (ভারত)
পূর্ব কমান্ড ভারতীয় সেনাবাহিনীর ছয়টি কমান্ডের মধ্যে একটি। এটির সদর দপ্তর পশ্চিমবঙ্গের কলকাতা শহরের ফোর্ট উইলিয়ামে।
১৯২০ সালের ১লা নভেম্বর এটি গঠন করা হয়েছে। জেনারেল অফিসার কমান্ডিং-ইন-চিফ (জিওসি-ইন-সি) পদবীর একজন ৩ তারকা র‍্যাঙ্ক অফিসার এই কমান্ড নিয়ন্ত্রণ করেন। লেফট্যানেন্ট জেনারেল রানা প্রতাপ কলিতা এই কমান্ডের বর্তমান জিওসি-ইন-সি।
প্রারম্ভিক ইতিহাস
১৮৯৫ সালের ১লা এপ্রিল তিনটি প্রেসিডেন্সি আর্মি (বেঙ্গল, বোম্বে, মাদ্রাজ) একত্রিত হয়ে ভারতীয় সেনাবাহিনী গঠন করলে প্রেসিডেন্সি আর্মি বিলুপ্ত হয়। ভারতীয় সেনাবাহিনীকে চারটি কমান্ডে বিভক্ত করা হয়েছিল: বেঙ্গল কমান্ড, বোম্বে কমান্ড, মাদ্রাজ কমান্ড এবং পাঞ্জাব কমান্ড। প্রতিটি কমান্ড একজন করে লেফট্যানেন্ট জেনারেলের নেতৃত্বাধীন ছিল।
১৯০৪-০৮ এর মাঝামাঝি সময়ে বেঙ্গল কমান্ডকে পূর্ব কমান্ডে পরিণত করা হয়। ১৯০৮ সালে ভারতীয় সেনাবাহিনীর সর্বাধিনায়ক লর্ড কিচেনারের পরামর্শে চারটি কমান্ডকে একত্রিত করে দুটি বাহিনী; উত্তর বাহিনী এবং দক্ষিণ বাহিনী গঠন করা হয়। এই বন্দোবস্ত বেশিদিন স্থায়ী হয়নি, এবং ১৯২০ সালে পুনরায় চারটি কমান্ড; পূর্ব কমান্ড, উত্তর কমান্ড, দক্ষিণ কমান্ড, পশ্চিম কমান্ড গঠিত হয়।
১৯২০ সালের ১লা নভেম্বর পূর্ব কমান্ড প্রতিষ্ঠিত হয়েছিল। গ্রীষ্মকালে এর সদরদপ্তর হতো নৈনিতালে এবং শীতকালে লখনউতে। জেনারেল স্যার হ্যাভলক হাডসন ছিলেন এই কমান্ডের প্রথম কমান্ডার।
দ্বিতীয় বিশ্বযুদ্ধ
১৯৪২ সালে কমান্ডটির অধীনে নিম্নোক্ত ফর্মেশনগুলো নিযুক্ত ছিলো:
১৯৪২ সালে কমান্ডটিকে পুনরায় পূর্ব কমান্ড হিসেবে মনোনীত করে দ্বিতীয় বিশ্বযুদ্ধে অংশগ্রহণের জন্য এর সদরদপ্তর ব্যারাকপুরে স্থানান্তর করা হয়েছিল। ১৯৪৩ সালে পূর্ব কমান্ডের ৭৭তি ভারতীয় পদাতিক ব্রিগেড চিন্দিত ইউনিট গঠন করে অপারেশনে প্রেরণ করেছিল।
১৯৪৩ সালের অক্টোবরে চতুর্দশ বাহিনী গঠন করে মেঘনা নদীর পূর্ব দিকের এবং পূর্ব কমান্ডকে মেঘনা নদীর পশ্চিম দিকের দায়িত্ব দেওয়া হয়েছিল।
যুদ্ধের পর এর সদরদপ্তর রাঁচিতে স্থানান্তর করা হলেও পরবর্তীতে ১৯৫৫ সালে এটি লখনউতে স্থানান্তর করা হয়েছিল। চীন-ভারত যুদ্ধের পর ১৯৬৩ সালের ১লা মে মধ্য কমান্ড পুনর্গঠন করে লখনউকে এর সদরদপ্তর করা হয় এবং পূর্ব কমান্ডের সদরদপ্তর কলকাতায় স্থানান্তর করা হয়।
ভারত-পাকিস্তান যুদ্ধ ১৯৭১
১৩ দিনের এই যুদ্ধে পূর্ব থিয়েটারের সম্পূর্ণ দায়িত্ব ছিল পূর্ব কমান্ডের উপর। কমান্ডের পূর্ববর্তী দুটি পদাতিক কোর, ৪র্থ কোর এবং ৩৩শ কোর এর সাথে আরেকটি ২য় কোর গঠন করা হয়েছিল। এছাড়া ১০১ কমিউনিকেশন জোনকে ডিভিশন আকারের ফর্মেশনে পুনর্গঠন করা হয়েছিল। লেফটেন্যান্ট জেনারেল জে এস অরোরা পূর্ব কমান্ডের জেনারেল অফিসার কমান্ডিং-ইন-চিফ হিসেবে পূর্ব থিয়েটারের সকল ভারতীয় ও বাংলাদেশী বাহিনী নিয়ন্ত্রণ করেছিলেন। যুদ্ধের সময় পূর্ব কমান্ডের অধিনস্ত ইউনিটগুলো হলো:
২য় কোর (সদরদপ্তর - কৃষ্ণনগর) (জিওসি - লেফটেন্যান্ট জেনারেল টি এন রায়না)
৪র্থ কোর (সদরদপ্তর - আগরতলা) (জিওসি - লেফটেন্যান্ট জেনারেল সগত সিং)
৩৩শ কোর (সদরদপ্তর - শিলিগুড়ি) (জিওসি - লেফটেন্যান্ট জেনারেল এম এল থাপন)
১০১ম কমিউনিকেশন জোন (সদরদপ্তর - গুয়াহাটি) (জিওসি - মেজর জেনারেল গুরবাক্স সিং গিল)
১৯৭১ সালের ১৬ ডিসেম্বর পাকিস্তান সশস্ত্র বাহিনীর পূর্ব কমান্ডের ঢাকায় আত্মসমর্পণের ফলে পূর্ব পাকিস্তানের বিলুপ্তি ঘটে এবং বাংলাদেশের জন্ম হয়। লেফটেন্যান্ট জেনারেল জে এস অরোরা রমনা রেস কোর্স ময়দানে লেফটেন্যান্ট জেনারেল এ এ কে নিয়াজী কর্তৃক স্বাক্ষরিত পাকিস্তানের আত্মসমর্পণের দলিল গ্রহণ করেন। প্রায় ৯০,০০০ থেকে ৯৩,০০০ পাকিস্তানি সেনাসদস্য ভারতীয় সেনাবাহিনী বন্দি করেছিল। এর মধ্যে ৭৯,৬৭৬ থেকে ৮১,০০০ জন পাকিস্তানি সশস্ত্র বাহিনীর ইউনিফর্মধারী কর্মী ছিলেন। বন্দিকৃতদের মধ্যে কিছু বাঙালি সেনাসদস্যও ছিল যারা পাকিস্তানের প্রতি অনুগত ছিল।
জগতবেড় ইউনিয়ন
জগতবেড় ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.২৭।
ভৌগোলিক অবস্থান ও আয়তন
পাটগ্রাম উপজেলা সদর হতে উত্তর পূর্ব দিকে অবস্থিত এ ইউনিয়নের মোট আয়তন ৯০৯৬ একর বা ৩৬.৮২ বর্গকিলোমিটার।
প্রশাসনিক এলাকা
জগতবেড় ইউনিয়ন মোট ৯ টি প্রশাসনিক ওয়ার্ড এ বিভক্ত । এছাড়া এই ইউনিয়নে বেশ কয়েকটি গ্রাম রয়েছে। যার মধ্যে ভাণ্ডারদহ, পাটেরডাঙ্গা, ভোটহাত খাতাপাড়া, মছলিটারি, দেওদাপাড়া, বেলবেলীরডাঙ্গা, কামারটারি,নাজিরগোমানি, দোলাইটারি, গুরুপাড়া, আশোয়ারপাড়া, ছিচারপাড় অন্যতম ।
জনসংখ্যা
২০১১ সালের আদমশুমারি অনুযায়ী জগতবেড় ইউনিয়নের মোট জনসংখ্যা ছিল ২৮৩০১ জন, যারা ৬৫৭৫ টি পরিবারে বসবাস করে, যার মধ্যে পুরুষ হল ১৪২২৮ জন এবং নারী হল ১৪০৭৩ জন।
শিক্ষা ও সংস্কৃতি
জগতবেড় ইউনিয়নের গড় সাক্ষরতা হার ৪৪.১%। তার মধ্যে নারী শিক্ষার হার ৪১.৬% এবং পুরুষ শিক্ষার হার ৪৬.৫%। এই ইউনিয়নে মোট ৪ টি হাই স্কুল রয়েছে ।
১. জগতবেড় উচ্চ বিদ্যালয়
২. কচুয়ারপাড় উচ্চ বিদ্যালয়
৩. ভান্ডারদরহ উচ্চ বিদ্যালয়
জগতবেড় উচ্চ বিদ্যালয় অন্যতম প্রধান শিক্ষা প্রতিষ্ঠান । এটি ১৯৫২ সালে প্রতিষ্ঠিত হয় । এছাড়া এই ইউনিয়নে ২৮ টি প্রাথমিক বিদ্যালয়, ১ টি দাখিল মাদ্রাসা, ৬ টি কিন্টার গার্ডেন স্কুল সহ আরো বেশ কিছু শিক্ষাপ্রতিষ্ঠান রয়েছে ।
অর্থনীতি ও যোগাযোগ
জগতবেড় ইউনিয়নের অর্থনীতি মূলত কৃষি নির্ভর।
মৃদুলা সিনহা
মৃদুলা সিনহা (জন্ম ২৭ নভেম্বর ১৯৪২ ) একজন ভারতীয় লেখক এবং রাজনীতিবিদ যিনি আগস্ট ২০১৪ থেকে অক্টোবর ২০১৯ গোয়ার রাজ্যপাল হিসাবে দায়িত্ব পালন করেছিলেন।
প্রাথমিক জীবন
মৃদুলা সিনহার জন্ম ১৯৪২ সালের ২৭ নভেম্বরে। তিনি ভারতের বিহার রাজ্যের মিথিলা অঞ্চলের মুজাফফরপুর জেলার ছাপড়া ধরমপুর ইয়াদু গ্রামে জন্মগ্রহণ করেন। তার বাবা ছিলেন বাবু ছাবিল সিং এবং মাতা অনুপা দেবী। তিনি ছাপড়ার স্থানীয় বিদ্যালয়ে পড়াশোনা করেন এবং পরে বালিসহ বিদ্যাপীঠে লখিসারাই জেলার মেয়েদের আবাসিক স্কুল থেকে পড়াশোনা করেন।
স্নাতক ডিগ্রি শেষ করার অল্প সময়ের আগেই মৃদুলার বাবা-মা তাকে রাম কৃপাল সিনহার সাথে বিবাহ দেন, যিনি সেই সময় বিহারের মুজাফফরপুর শহরের একটি কলেজ প্রভাষক ছিলেন। বিয়ের পরে মৃদুলা পড়াশোনা চালিয়ে যান এবং মনোবিজ্ঞানে স্নাতকোত্তর ডিগ্রি নেন। তারপরে তিনি মতিহারির ডাঃ এসকে সিনহা মহিলা কলেজে প্রভাষক হিসাবে চাকরি নেন। এর খুব অল্প সময়ের পরে, তার স্বামী ডক্টরেট ডিগ্রি অর্জন করেছিলেন। তিনি চাকরি ছেড়ে মুজফফরপুরে একটি স্কুল শুরু করেছিলেন যেখানে তার স্বামী একটি কলেজে কর্মরত ছিলেন।
পেশাদার জীবন
এদিকে, স্বামীর উৎসাহ নিয়ে মৃদুলা ছোটগল্প নিয়ে পরীক্ষা-নিরীক্ষা করেছিলেন। তিনি সাংস্কৃতিক বিষয় এবং গ্রামের ঐতিহ্যের প্রতি আগ্রহী ছিলেন। তিনি এই বিষয়গুলিতে এবং লোককাহিনীগুলিতে ছোট গল্প লিখেছিলেন যা তিনি এবং তাঁর স্বামী যে গ্রামে কাজ করেছিলেন সেখান থেকে তিনি সংগ্রহ করেছিলেন। এর মধ্যে অনেকগুলি গল্প হিন্দি ভাষার ম্যাগাজিনে প্রকাশিত হয়েছিল এবং পরে বিহার কি লোক-কাঠায়েন ("বিহারের লোককাহিনী") নামে একটি দ্বি-খণ্ডের নৃবিজ্ঞানে সংকলিত হয়েছিল। তিনি একাধিক উপন্যাস এবং রাজমাতা বিজয়রাজে সিন্ধিয়ার একটি জীবনী রচনা করেছেন একটি থি রানী আইসি ভি নামে একটি বই লিখেছেন । এই বইটির উপর ভিত্তি করে একই নামের একটি চলচ্চিত্র পরে তৈরি করা হয়েছিল।
মৃদুলা জেলা কমিটিতে নির্বাচনের প্রচারের সময় তার স্বামী নির্বাচনী এলাকার মহিলাদের কাছে পৌঁছাতে প্রাথমিকভাবে সহায়তা করেছিলেন। তিনি দেখতে পেলেন যে স্থানীয় ঐতিহ্য এবং সাংস্কৃতিক সংক্ষিপ্তসার সম্পর্কে তাঁর জ্ঞানের সাথে তার লোকজনও বিশেষত মহিলাদের সাথে দৃঢ় সম্পর্ক ছিল। তিনি সামাজিক কল্যাণে অত্যন্ত দৃঢ় আগ্রহ এবং প্রতিশ্রুতিবদ্ধ বিকাশ লাভ করেছিলেন। যদিও তার নির্বাচনী এলাকাতে রাজনীতিতে কোন আগ্রহ ছিল না এবং কোনও নির্বাচনে প্রতিদ্বন্দ্বিতাও করেন নি। তাকে কেন্দ্রীয় সমাজকল্যাণ বোর্ডের চেয়ারপারসন মনোনীত করা হয়।
রাজনৈতিক জীবন
এই সময়ে, তার স্বামী বিহার রাজ্য সরকারের মন্ত্রিসভা্র মন্ত্রী ছিলেন। তিনি আগস্ট ২০১৪ অবধি ভারতীয় জনতা পার্টির জাতীয় নির্বাহী সদস্য ছিলেন। ২০১৪ সালের সাধারণ নির্বাচনের জন্য বিজেপির প্রচারকালে তিনি বিজেপি মহিলা মোর্চার (মহিলা শাখার) দায়িত্বে ছিলেন। ২৫ আগস্ট ২০১৪ সালে তিনি গোয়ার রাজ্যপাল হিসাবে নিযুক্ত হন।
সিনহা ভারতের প্রধানমন্ত্রী নরেন্দ্র মোদী দ্বারা স্বচ্ছ ভারত অভিযানের রাষ্ট্রদূত হিসাবেও নিযুক্ত হন। গোয়ার রাজ্যপাল থাকাকালীন, তিনি প্রতিদিনের উপাসনার উদ্দেশ্যে রাজ ভবনে একটি গরু এবং একটি বাছুরও গ্রহণ করেছিলেন।
প্রদর্শিত সৌলন্যাদি
সিনহা বিহারের মুজাফফরপুরে বাবাসাহেব ভীমরাও আম্বেদকর বিহার বিশ্ববিদ্যালয় কর্তৃক সম্মানসূচক ডক্টরেট লাভ করেছিলেন।
আখিল ভারতী তেরাপণ্থ মহিলা মণ্ডল তাকে ২০১৩ সালে আচার্য তুলসী কার্তরিত্ব পুরস্কার দিয়ে ভূষিত করেছিলেন।
বিতর্ক
গোয়ার রাজ্যপাল থাকাকালীন মৃদুলা সিনহার কার্যকাল সবচেয়ে বড় দল না হয়েও বিজেপিকে সরকার গঠনের আমন্ত্রণ জানানোর পক্ষপাতিত্বমূলক সিদ্ধান্ত নিয়ে বিতর্কিত হয়ে পড়েছে, করদাতাদের ব্যয়ে তাঁর দৃষ্টিনন্দন জীবনযাপন এবং তথ্য অধিকার আইনকে পাথরওয়ালাকে দুর্বল করে দেয়।
সুমন কুমারী
সুমন কুমারী একজন পাকিস্তানি বিচারপতি। তিনি প্রথম হিন্দু নারী যিনি পাকিস্তানের বিচারপতি হয়েছিলেন। তিনি বর্তমানে তার বাসস্থান কাম্বার শাহাদাদকোট জেলার একটি আদালতের বিচারপতি।
ক্যারিয়ার
সুমন কুমারী, শাহিদ জুলফিকার আলী ভুট্টো ইনস্টিটিউট অফ সায়েন্স অ্যান্ড টেকনোলজি বিশ্ববিদ্যালয় (SZABISTS) থেকে আইনশাস্ত্রে মাস্টার্স ডিগ্রি অর্জন করেন। তারপর তিনি অ্যাডভোকেট রাশিদ এ. রাজভির দৃঢ়সংকল্পের জন্য কাজ করেন। ২০১৯ সালে,তিনি জুডিসিয়াল অফিসারদের প্রবেশিকা পরীক্ষায় উত্তীর্ণ হন ও তাকে একজন সিভিল বিচারক হিসেবে নিযুক্ত করা হয়।
ব্যক্তিগত জীবন
সুমন কুমারী পাকিস্তানের কাম্বার শাহাদাদকোট জেলায় বসবাস করেন। তার পিতা ডঃ পবন কুমার বোদান একজন চক্ষু বিশেষজ্ঞ। তার বড় বোন একজন সফটওয়্যার ইঞ্জিনিয়ার এবং আরেক বোন চার্টার্ড অ্যাকাউন্ট্যান্ট। সুমন কুমারী লতা মঙ্গেশকর ও আতিফ আসলামের ভক্ত।
মুগদা মেডিকেল কলেজ, ঢাকা
alt=মুগদা মেডিকেল কলেজ হাসপাতাল|থাম্ব|265x265পিক্সেল|মুগদা মেডিকেল কলেজ হাসপাতাল alt=মুগদা মেডিকেল কলেজ হাসপাতাল|থাম্ব|471x471পিক্সেল|মুগদা মেডিকেল কলেজ ও হাসপাতাল alt=মুগদা মেডিকেল কলেজ হাসপাতাল|থাম্ব|266x266পিক্সেল|মুগদা মেডিকেল কলেজ হাসপাতাল মুগদা মেডিকেল কলেজ, মুগদা, ঢাকা ঢাকার মুগদা থানায় অবস্থিত, দেশে সম্প্রতি চালু হওয়া সরকারি মেডিকেল কলেজগুলোর মধ্যে অন্যতম। এটি রাজধানী ঢাকায় অবস্থিত ৪র্থ এবং বাংলাদেশের ৩০ তম সরকারী মেডিকেল কলেজ। ছাত্র ছাত্রীদের পছন্দ ক্রম অনুযায়ী সারাদেশের মধ্যে মুগদা মেডিকেল কলেজ চতুর্থ অবস্থানে আছে।
কলেজ ভবন
২০১৬ সালের জানুয়ারী মাসের ১০ তারিখ থেকে ১ম ব্যাচের নিয়মিত এমবিবিএস কোর্সের ক্লাস শুরু হয়। সরকারি ভাবে পরিচালিত মেডিকেল ভর্তি পরীক্ষায়  মেধাক্রম ও পছন্দক্রমের ভিত্তিতে বর্তমানে প্রতিষ্ঠানটিতে প্রতি বছর ৭৫ জন ছাত্রছাত্রী এম.বি.বি.এস কোর্সে ভর্তি নেওয়া হয়। কলেজ ভবনের অধীনে রয়েছে- মাল্টিমিডিয়া ও অন্যান্য আধুনিক সুযোগ সুবিধাসহ ৩টি লেকচার গ্যালারী, ১টি পাঠাগার, কনফারেন্স রুম, ছাত্রছাত্রীদের জন্য একটি কমনরুম যাতে রয়েছে বিভিন্ন খেলাধুলার সুবিধা ও সরঞ্জাম এবং বিভাগভিত্তিক বিভিন্ন গবেষণাগার, ডিসেকশন রুম, ব্যবহারিক কক্ষ, টিউটোরিয়াল রুম প্রভৃতি।
পড়াশোনায় উল্লেখযোগ্য অর্জন
বিভিন্ন পেশাগত এমবিবিএস পরীক্ষায় ধারাবাহিক ভাবে ভালো ফলাফল করে দিন দিন উন্নতির দিকে এগিয়ে চলছে। যেমনঃ ২০১৯ সনের মে মাসে ঢাকা বিশ্ববিদ্যালয়ের অধীনে অনুষ্ঠিত ২য় পেশাগত পরীক্ষায় সম্মিলিত মেধাতালিকায় প্রথম ১০ জনের মধ্যে ২য় স্থান সহ মোট ৭ টি স্থান দখল করার গৌরব অর্জন করে। সর্বশেষ ২০২২ সনের মে মাসে অনুষ্ঠিত ২য় পেশাগত পরীক্ষায় ১ম ও ৫ম স্থান অর্জন করে। বিভিন্ন স্নাতকোত্তর ডিগ্রীর জন্য প্রয়োজনীয় ও পূর্ন প্রশিক্ষণ বিভিন্ন বিভাগে বাংলাদেশ কলেজ অব ফিজিশিয়ান এন্ড সার্জনস ও বিশ্ববিদ্যালয় কর্তৃক স্বীকৃতি আছে এবং সফলভাবে পরিচালিত হচ্ছে।
সহ - পাঠক্রম সংক্রান্ত কার্যক্রম
শিক্ষার্থীদের নিজস্ব সমাজকল্যাণ ও স্বেচ্ছাসেবী সংগঠন, সাংস্কৃতিক ও খেলাধুলা বিষয়ক সংগঠন রয়েছে। বিভিন্ন জাতীয় দিবসে নানারকম অনুষ্ঠান আয়োজন করা হয়। ২০ এপ্রিল, ২০১৯ সালে, বাংলাদেশের স্বাস্থ্যখাতের অন্যতম স্বনামধন্য স্বেচ্ছাসেবী সংগঠন সন্ধানী এর নতুন ইউনিট হিসেবে যাত্রা শুরু করে করে সন্ধানী মুগদা মেডিকেল কলেজ ইউনিট।
পাঠাগার
শিক্ষার্থীদের জন্য ভবনের চতুর্থ তলায় এম.বি.বি.এস ও স্নাতকোত্তর স্তরের বিভিন্ন বিষয়ের ও বিভিন্ন লেখকের সাম্প্রতিক সংস্করণের বইসমৃদ্ধ একটি পাঠাগার রয়েছে যাতে একত্রে পঞ্চাশ জন বসার সুবিধা বিদ্যমান।
চণ্ডিকা হাথুরুসিংহা
উপুল চণ্ডিকা হাথুরুসিংহা (චන්දික හතුරුසිංහ; জন্ম: ১৩ সেপ্টেম্বর, ১৯৬৮) কলম্বোতে জন্মগ্রহণকারী সাবেক শ্রীলঙ্কান ক্রিকেটার। ডানহাতে ব্যাটিংয়ে অভ্যস্ত এ অল-রাউন্ডার শ্রীলঙ্কা দলে থাকাকালীন ডানহাতে মিডিয়াম ফাস্ট বোলিং করতেন। পাশাপাশি, ঘরোয়া ক্রিকেটে তামিল ইউনিয়ন ক্রিকেট ও অ্যাথলেটিক ক্লাব এবং মুরস স্পোর্টস ক্লাবেও খেলেছেন। বর্তমানে তিনি বাংলাদেশ জাতীয় ক্রিকেট দল প্রধান কোচের দায়িত্ব পালন করছেন।
খেলোয়াড়ী জীবন
উদ্বোধনী ব্যাটসম্যান হাথুরুসিংহা প্রায়শঃই রোশন মহানামা’র সাথে ব্যাটিংয়ে নামতেন। কার্যকরী পেস-বোলার হিসেবে মহানামার আঘাতজনিত কারণে অবসরের পূর্ব পর্যন্ত তিনি টেস্ট দলে ডাক পাননি। টেস্ট ক্রিকেটের প্রথম তিন টেস্টেই তিনটি অর্ধ-শতক করেন। দীর্ঘদিন বিভিন্ন খেলোয়াড় উদ্বোধনী ব্যাটসম্যান হিসেবে খেলতে থাকেন ও সনাথ জয়াসুরিয়ার ঐ অবস্থানে আসার পর তিনি পুনরায় খেলতে আরম্ভ করেন। এ সময় তিনি মাঝারি সারির ব্যাটসম্যান ও মিডিয়াম-পেস বোলার হিসেবে দলে ভূমিকা রাখেন। ১৯৯৯ সালের ক্রিকেট বিশ্বকাপের মাধ্যমে তার আন্তর্জাতিক ক্রিকেট থেকে বিদায় নেন। এরপর তিনি ঘরোয়া প্রিমিয়ার টুর্নামেন্টে খেলতে থাকেন ও পরপর তিন মৌসুমে প্রতিযোগিতার সেরা খেলোয়াড়ের মর্যাদা লাভ করেন। ২০০৫-০৬ মৌসুমে টুয়েন্টি২০ ক্রিকেটে অংশগ্রহণ করেন। ২০০৪-০৫ মৌসুমে প্রথম-শ্রেণীর ক্রিকেট থেকে ও ২০০৫-০৬ মৌসুমে টুয়েন্টি২০ ক্রিকেট থেকে অবসর নেন তিনি।
কোচিং জীবন
খেলোয়াড়ী জীবন থেকে অবসর নেয়ার পর ডিসেম্বর, ২০০৫ সালে এক বছর মেয়াদে তিনি সংযুক্ত আরব আমিরাতের কোচ হিসেবে মনোনীত হন। চুক্তির মেয়াদান্তে শ্রীলঙ্কা ক্রিকেট কর্তৃক তিন বছরের জন্য শ্রীলঙ্কা এ দলের কোচ নিযুক্ত হন। ২০০৯ সালে শ্রীলঙ্কা জাতীয় ক্রিকেট দলের কোচ ট্রেভর বেলিসের সহকারীর ভূমিকায় অবতীর্ণ হন। জিম্বাবুয়ে সফর শেষ করার পূর্বেই অস্ট্রেলিয়ায় কোচিংয়ের উপর প্রশিক্ষণ গ্রহণের উদ্দেশ্য চলে যান। এরফলে, জুন, ২০১০ সালে শৃঙ্খলাজনিত কারণে তিনি পদচ্যুত হন। অধিনায়ক কুমার সাঙ্গাকারা’র অনুরোধের প্রেক্ষিতে ঐ সময় তাকে পুনরায় এ অবস্থানে ফিরিয়ে আনা হয়। পরবর্তীকালে তাকে আর পুণঃনিয়োগ দেয়া হয়নি ও স্থায়ীভাবে বসবাসের উদ্দেশ্যে অস্ট্রেলিয়ায় চলে যান। ২০১১ ক্রিকেট বিশ্বকাপে কানাডা জাতীয় ক্রিকেট দলের কোচিং পরামর্শকের দায়িত্ব পান।
২০১৪ সালের আইসিসি বিশ্ব টুয়েন্টি২০ প্রতিযোগিতা শেষে শেন জার্গেনসেন স্বেচ্ছায় কোচের দায়িত্ব থেকে অব্যহতি নিলে মে, ২০১৪ সালে বাংলাদেশ জাতীয় দলের কোচ হিসেবে হাথুরুসিংহাকে মনোনীত করা হয়।
রামগঞ্জ মান্দি
রামগঞ্জ মান্দি (Ramganj Mandi) ভারতের রাজস্থান রাজ্যের কোটা জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে রামগঞ্জ মান্দি শহরের জনসংখ্যা হল ৩০,৯৮৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে রামগঞ্জ মান্দি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
ডেভিড হলফোর্ড
ডেভিড অ্যান্থনি জেরোম হলফোর্ড (David Holford; জন্ম: ১৬ এপ্রিল, ১৯৪০) বার্বাডোসের আপার কলিমোর রকে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬৬ থেকে ১৯৭৭ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণে করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগব্রেক বোলিংয়ে দক্ষতা প্রদর্শন করেছেন ডেভিড হলফোর্ড।
ঘরোয়া ক্রিকেট
বার্বাডোসের আপার কলিমোর রকে ডেভিড হলফোর্ডের জন্ম। মাঝারিসারিতে ব্যাটিংয়ে নামতেন তিনি। এছাড়াও লেগ স্পিনার হিসেবেও সুনাম ছিল তার। ১৯৬০-৬১ মৌসুমে থেকে ১৯৭৮-৭৯ মৌসুমে পর্যন্ত বার্বাডোসের পক্ষে খেলেছেন। মাঝখানে ১৯৬২-৬৩ মৌসুমে ত্রিনিদাদের পক্ষে অংশ নিয়েছিলেন তিনি। ১৯৬৯-৭০ মৌসুম থেকে ১৯৭৮-৭৯ মৌসুমে পর্যন্ত অধিকাংশ খেলাতেই বার্বাডোস দলের অধিনায়কের দায়িত্বে ছিলেন। ১৯৭০-৭১ মৌসুমে বার্বাডোসের সদস্যরূপে সফররত ভারতীয় একাদশের বিপক্ষে ১১১ রানের মনোজ্ঞ ইনিংস খেলেন। এটিই তার প্রথম-শ্রেণীর ক্রিকেটে সর্বোচ্চ ব্যক্তিগত সংগ্রহ ছিল। এ সময় গারফিল্ড সোবার্সের সাথে চতুর্থ উইকেটে জুটিতে ২১৩ রান তুলেছিলেন।
১৯৬৬ সালে ইংল্যান্ড গমন করেন। কেমব্রিজ বিশ্ববিদ্যালয়ের বিপক্ষে ব্যক্তিগত সেরা ৮/৫২ পান। ঐ খেলায় তিনি ১১৫ রান খরচায় ১২ উইকেট দখল করেছিলেন। এছাড়াও ১৯৬৯-৭০ মৌসুমে বার্বাডোসের সদস্যরূপে কম্বাইন্ড লিওয়ার্ড ও উইন্ডওয়ার্ড আইল্যান্ডসের বিপক্ষে ৪/৮৯ ও ৬/৬১ পেয়েছিলেন।
টেস্ট ক্রিকেট
সমগ্র খেলোয়াড়ী জীবনে ২৪ টেস্টে অংশগ্রহণ করার সুযোগ পেয়েছিলেন তিনি। ১৯৬৬ তারিখে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে ডেভিড হলফোর্ডের।
১৯৬৬-৬৭ মৌসুমে ভারত গমন করেন। স্বাগতিক ভারত দলের বিপক্ষে সিরিজের প্রথমে টেস্টে ৫ উইকেটসহ ৮০ রানে তুলেন। কিন্তু এর পরপরই রোগে আক্রান্ত হন ও দেশে ফিরে যেতে বাধ্য হন। এরপর থেকে তিনি আর নিয়মিতভাবে খেলতে পারেননি। ১৯৭৫-৭৬ মৌসুমে ভারত দল ওয়েস্ট ইন্ডিজ গমন করে। ব্রিজটাউনের কেনসিংটন ওভালে অনুষ্ঠিত সিরিজের প্রথমে টেস্টের প্রথম দিনে ৫/২৩ নিয়ে নিজস্ব সেরা বোলিং পরিসংখ্যান দাঁড় করান।
অবসর
খেলোয়াড়ী জীবনের শেষদিকে কেরি প্যাকারের বিশ্ব সিরিজ ক্রিকেটে অংশগ্রহণ করেছিলেন। এরপর ওয়েস্ট ইন্ডিজের দল নির্বাচকমণ্ডলীর দায়িত্বে ছিলেন ডেভিড হলফোর্ড।
কৃষি শিক্ষায় ডিগ্রি লাভ করেন ও মৃত্তিকা বিজ্ঞানী হিসেবে কর্মরত তিনি। এছাড়াও কম্পিউটার শিক্ষায়ও ডিগ্রি রয়েছে তার। বিখ্যাত ওয়েস্ট ইন্ডিয়ান ক্রিকেট তারকা গ্যারি সোবার্স সম্পর্কে তার কাকাতো ভাই হন।
২০২৩ চীনের বেলুনের ঘটনা
২৮ জানুয়ারী থেকে ৪ ফেব্রুয়ারী ২০২৩ পর্যন্ত আলাস্কা, পশ্চিম কানাডা এবং সংলগ্ন মার্কিন যুক্তরাষ্ট্র সহ উত্তর আমেরিকার আকাশসীমায় একটি চীনা-চালিত, বড় সাদা অনেক-উচ্চতায় বেলুন দেখা গেছে। আমেরিকান এবং কানাডিয়ান সামরিক বাহিনী জোর দিয়েছিল যে বেলুনটি নজরদারির জন্য ছিল কিন্তু চীন সরকার জানিয়েছিল যে এটি একটি বেসামরিক আবহাওয়া গবেষণা যান যা অবশ্যই ত্রুটিজনিত কারণে ভাসছিল। ৪ ফেব্রুয়ারী মার্কিন বিমান বাহিনী রাষ্ট্রপতি জো বাইডেনের নির্দেশ অনুসারে দক্ষিণ ক্যারোলিনার উপকূলের আঞ্চলিক জলের উপর দিয়ে বেলুনটি গুলি করে।
ঘটনাটি মার্কিন যুক্তরাষ্ট্র-চীন সম্পর্ককে উত্তেজিত করে এবং মার্কিন যুক্তরাষ্ট্রের পররাষ্ট্রমন্ত্রী অ্যান্টনি ব্লিঙ্কেনকে বেইজিং যাত্রা বিলম্বিত করতে প্ররোচিত করে যা ২০১৮ সালের পর থেকে তার প্রথম যাত্রা ছিল। এটি কানাডা-চীন সম্পর্ককে আরও উত্তেজিত করে। কারণ কানাডার আকাশসীমা লঙ্ঘনের কারণে কানাডা চীনা রাষ্ট্রদূতকে তলব করেছিল । ৩ ফেব্রুয়ারী মার্কিন প্রতিরক্ষা বিভাগ ঘোষণা করেছে যে একটি দ্বিতীয় চীনা বেলুন ল্যাটিন আমেরিকার উপর দিয়ে যাচ্ছে যেটি চীনও বলেছে যে এটি তাদের।